text: 5 Jehovaqa chayta nispa Abrahampaj, mirayninpaj ima pakakunanku kananta nisharqa (Gén. 26:1-6). Nisqantataj juntʼarqapuni. Sutʼincharinapaj, Jehovaqa mana saqerqachu Egiptomanta faraón chantá Guerarmanta rey Abimelec Sarawan puñuykunankuta, nitaj Abrahamta wañuchinankutapis. Chantá Isaactawan Rebecatawan kikillantataj jarkʼarqa (Gén. 12:14-20; 20:1-14; 26:6-11). Biblia nin: "Diosqa mana saqerqachu pitapis paykunata llakichinanta, paykunaraykutaj reyesta kay jinata kʼamerqa: Ajllakusqasniytaqa amapuni llankhaychejchu, amataj profetasniytapis imanankichejchu", nispa (Sal. 105:14, 15).